ddrg/super_eurlex huggingface dataset:
Neuvoston asetus (ETY) N:o 2039/85, annettu 23 päivänä heinäkuuta 1985, humalan varmentamisesta annetun asetuksen (ETY) N:o 1784/77 muuttamisesta



Virallinen lehti nro L 193 , 25/07/1985 s. 0001 - 0001

Suomenk. erityispainos Alue 3 Nide 19 s. 0003

Espanjank. erityispainos: Luku 03 Nide 36 s. 0109

Ruotsink. erityispainos Alue 3 Nide 19 s. 0003

Portugalink. erityispainos: Luku 03 Nide 36 s. 0109



NEUVOSTON ASETUS (ETY) N:o 2039/85, annettu 23 päivänä heinäkuuta 1985, humalan varmentamisesta annetun asetuksen (ETY) N:o 1784/77 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna vuoden 1979 liittymisasiakirjalla, ja erityisesti sen 2 artiklan 4 kohdan, ottaa huomioon komission ehdotuksen, sekä katsoo, että asetuksessa (ETY) N:o 1784/77(2), sellaisena kuin se on viimeksi muutettuna asetuksella (ETY) N:o 3041/79(3), vahvistetaan yleiset säännöt varmentamisesta; asetuksen 4 ja 5 artiklassa säädetään, että jokaisen yksittäisen pakkauksen päälle ja jokaiseen todistukseen on merkittävä humalalajike tai lajikkeet; tätä vaatimusta ei voida täyttää sellaisten koekantojen osalta, joiden kaupan pitäminen on toisinaan tarpeen, kun suuria eriä tätä tuotetta kokeillaan panimoissa; edellä mainittua asetusta on siis syytä täydentää erityissäännöksillä siitä, miten kyseiset humalat kuvataan pakkauksissa ja todistuksissa, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 1784/77 artikla seuraavasti: "5 a artikla Jos humala on lähtöisin kehitteillä olevista koekannoista, jotka on tuottanut joko tutkimuslaitos omissa tiloissaan tai viljelijä tällaisen laitoksen lukuun, voidaan 4 artiklan b kohdassa ja 5 artiklan 1 kohdan f alakohdassa mainittu lajikkeen maininta korvata sanalla tai numerolla, joka mahdollistaa kyseessä olevan koekannan tunnistamisen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1985. Neuvoston puolesta Puheenjohtaja J. SANTER (1) EYVL N:o L 175, 4.8.1971, s. 1 (2) EYVL N:o L 200, 8.8.1977, s. 1 (3) EYVL N:o L 343, 31.12.1979, s. 4
Komission asetus (ETY) N:o 1065/86, annettu 11 päivänä huhtikuuta 1986, vuoristoalueista, joilla myönnetään vuohenlihan tuottajapalkkiota



Virallinen lehti nro L 097 , 12/04/1986 s. 0025 - 0025

Suomenk. erityispainos Alue 3 Nide 20 s. 0184

Ruotsink. erityispainos Alue 3 Nide 20 s. 0184



KOMISSION ASETUS (ETY) N:o 1065/86, annettu 11 päivänä huhtikuuta 1986, vuoristoalueista, joilla myönnetään vuohenlihan tuottajapalkkiota EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 27 päivänä kesäkuuta 1980 annetun neuvoston asetuksen (ETY) N:o 1837/80(), sellaisena kuin se on viimeksi muutettuna asetuksella (ETY) N:o 882/86(), ja erityisesti sen 5 artiklan 1 kohdan, sekä katsoo, että asetuksen (ETY) N:o 1837/80 5 artiklan 1 kohdan ensimmäisen alakohdan toisessa luetelmakohdassa säädetään palkkion myöntämisestä korvaamaan, siltä osin kuin on tarpeen, vuohenlihan tuottajien tulonmenetys direktiivin 75/268/ETY 3 artiklan 3 kohdassa tarkoitetuilla vuoristoalueilla, jotka ovat muita kuin asetuksen (ETY) N:o 1837/80 liitteessä III tarkoitetut alueet, jos todetaan, että näiden vuoristoalueiden tuotanto täyttää asetuksen (ETY) N:o 1837/80 5 artiklan 1 kohdan ensimmäisen alakohdan toisessa luetelmakohdassa tarkoitetut kaksi perustetta; olisi tämän vuoksi määritettävä nämä vuoristoalueet, on todettu, että yhteisön jäsenvaltioiden kokoonpanossa 31 päivänä joulukuuta 1985 nämä perusteet täyttyvät Ranskan ja Italian kaikkien mainitussa direktiivissä tarkoitettujen vuoristoalueiden osalta; koska Espanjan ja Portugalin osalta mainitun direktiivin 3 artiklan 3 kohdassa tarkoitettuja vuoristoalueita ei vielä ole vahvistettu, olisi lykättävä näiden valtioiden niiden alueiden määrittelyä, joilla voidaan myöntää vuohenlihan tuottajapalkkiota, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1837/80 5 artiklan 1 kohdan ensimmäisen alakohdan toisessa luetelmakohdassa tarkoitetut perusteet täyttyvät seuraavilla alueilla: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuoden 1986 alusta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä huhtikuuta 1986. Komission puolesta Frans ANDRIESSEN Varapuheenjohtaja () EYVL N:o L 183, 16.7.1980, s. 1 () EYVL N:o L 82, 27.3.1986, s. 3
Neuvoston asetus (ETY) N:o 1196/86, annettu 22 päivänä huhtikuuta 1986, Euroopan talousyhteisön ja Pakistanin islamilaisen tasavallan välisen kaupallista, taloudellista ja kehitysyhteistyötä koskevan sopimuksen tekemisestä



Virallinen lehti nro L 108 , 25/04/1986 s. 0001 - 0001

Suomenk. erityispainos Alue 11 Nide 11 s. 0253

Ruotsink. erityispainos Alue 11 Nide 11 s. 0253



NEUVOSTON ASETUS (ETY) N:o 1196/86, annettu 22 päivänä huhtikuuta 1986, Euroopan talousyhteisön ja Pakistanin islamilaisen tasavallan välisen kaupallista, taloudellista ja kehitysyhteistyötä koskevan sopimuksen tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission ehdotuksen(1), ottaa huomioon edustajakokouksen lausunnon(2), sekä katsoo, että yhteisön ulkosuhteiden tavoitteiden toteuttamiseksi on tarpeen hyväksyä Euroopan talousyhteisön ja Pakistanin islamilaisen tasavallan välinen sopimus kaupallisesta, taloudellisesta ja kehitysyhteistyöstä; eräät sopimuksessa suunnitellut yhteistyötoimet ylittävät perustamissopimuksessa määrätyn toimivallan yhteisen kauppapolitiikan alalla ja on syytä siksi soveltaa 235 artiklaa, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Pakistanin islamilaisen tasavallan välinen sopimus kaupallisesta, taloudellisesta ja kehitysyhteistyöstä. Sopimusteksti on liitetty tähän asetukseen. 2 artikla Neuvoston puheenjohtaja toimittaa sopimuksen 10 artiklassa määrätyn tiedoksi antamisen(3). 3 artikla Sopimuksen 8 artiklassa määrätyssä sekakomiteassa yhteisöä edustaa komissio, jota avustavat jäsenvaltioiden edustajat. 4 artikla Tämä asetus tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä huhtikuuta 1986. Neuvoston puolesta Puheenjohtaja H. van den BROEK (1) EYVL N:o C 81, 29.3.1985, s. 3 (2) EYVL N:o C 88, 14.4.1986 (3) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
Neuvoston asetus (ETY) N:o 1174/86, annettu 21 päivänä huhtikuuta 1986, Kanaalisaariin ja Mansaareen sovellettavista maataloustuotteiden kauppaa koskevista yhteisön säännöksistä annetun asetuksen (ETY) N:o 706/73 muuttamisesta



Virallinen lehti nro L 107 , 24/04/1986 s. 0001 - 0001

Suomenk. erityispainos Alue 3 Nide 20 s. 0200

Ruotsink. erityispainos Alue 3 Nide 20 s. 0200



NEUVOSTON ASETUS (ETY) N:o 1174/86, annettu 21 päivänä huhtikuuta 1986, Kanaalisaariin ja Mansaareen sovellettavista maataloustuotteiden kauppaa koskevista yhteisön säännöksistä annetun asetuksen (ETY) N:o 706/73 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon vuoden 1972 liittymisasiakirjan ja erityisesti sen 1 artiklan 2 kohdan kolmannen alakohdan ja pöytäkirjan N:o 3, ottaa huomioon komission ehdotuksen, sekä katsoo, että tietyt Pohjois-Irlantiin sovellettavat suu- ja sorkkatautia, elävien eläinten, tuoreen lihan ja lihavalmisteiden kauppaa koskevat eläinlääkintäalan säännökset on vapautettu, asetuksessa (ETY) N:o 706/73() Kanaalisaaret ja Mansaari liitetään eläinlääkintäalan osalta Pohjois-Irlantiin, ja tautien vaaran saamiseksi mahdollisimman pieneksi on tarpeen sallia suu- ja sorkkataudin osalta tähän asti sovelletun eläinlääkintää koskevan sääntelyn voimassa pitäminen näillä saarilla, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 706/73 3 artikla seuraavasti:"3 artikla Seuraavilla aloilla 1 päivästä syyskuuta 1973 sovellettavaa yhteisön sääntelyä: - eläinlääkintälainsäädäntö, - kotieläinjalostusta koskeva lainsäädäntö, - kasvinsuojelua koskeva lainsäädäntö, - siementen ja lisäysaineiston kaupan pitäminen, - elintarvikkeita koskeva lainsäädäntö, - rehuja koskeva lainsäädäntö, - laatua ja kaupan pitämistä koskevat vaatimukset, sovelletaan samoin edellytyksin kuin Yhdistyneessä kuningaskunnassa ja Irlannissa 1 artiklassa tarkoitettuihin tuotteisiin, jotka tuodaan saarille tai viedään saarilta yhteisöön. Kanaalisaarilla ja Mansaaressa voidaan kuitenkin pitää voimassa elävien eläinten, tuoreen lihan ja lihavalmisteiden kaupassa suu- ja sorkkataudin osalta niiden omat tuontia koskevat erityissäännökset. Nämä säännökset eivät voi olla rajoittavampia kuin 30 päivänä syyskuuta 1985 sovellettavat säännökset." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 21 päivänä huhtikuuta 1986. Neuvoston puolesta Puheenjohtaja G. BRAKS () EYVL N:o L 68, 15.3.1973, s. 1
Neuvoston asetus (ETY) N:o 1354/86, annettu 6 päivänä toukokuuta 1986, takuukynnysjärjestelmän käyttöön ottamisesta tietyille hedelmä- ja vihannesjalosteille annetun asetuksen (ETY) N:o 989/84 muuttamisesta



Virallinen lehti nro L 119 , 08/05/1986 s. 0054 - 0054

Suomenk. erityispainos Alue 3 Nide 20 s. 0218

Ruotsink. erityispainos Alue 3 Nide 20 s. 0218



NEUVOSTON ASETUS (ETY) N:o 1354/86, annettu 6 päivänä toukokuuta 1986, takuukynnysjärjestelmän käyttöön ottamisesta tietyille hedelmä- ja vihannesjalosteille annetun asetuksen (ETY) N:o 989/84 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86() ja erityisesti sen 3 artiklan 3 kohdan, ottaa huomioon komission ehdotuksen, sekä katsoo, että asetuksessa (ETY) N:o 989/84(), sellaisena kuin se on muutettuna asetuksella (ETY) N:o 1321/85(), otetaan käyttöön takuukynnysjärjestelmä tietyille hedelmä- ja vihannesjalosteille sekä erityisesti kuivatuille viinirypäleille, ja näiden tuotteiden menekkimahdollisuuksien kehityksestä johtuen on mahdollista mukauttaa korinteille vahvistettua takuukynnystä, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 989/84 1 artiklan 2 kohdan a alakohta seuraavasti:"a) 70 000 tonnia korintteja". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä toukokuuta 1986. Neuvoston puolesta Puheenjohtaja P. H. van ZEIL () EYVL N:o L 49, 27.2.1986, s. 1 () EYVL N:o L 103, 16.4.1984, s. 19 () EYVL N:o L 137, 27.5.1985, s. 43
Neuvoston asetus (ETY) N:o 1344/86, annettu 6 päivänä toukokuuta 1986, asetuksen (ETY) N:o 876/68 muuttamisesta tiettyjen maitotuotteiden tarjouskilpailulla vahvistettavien vientitukien osalta



Virallinen lehti nro L 119 , 08/05/1986 s. 0036 - 0036

Suomenk. erityispainos Alue 3 Nide 20 s. 0215

Ruotsink. erityispainos Alue 3 Nide 20 s. 0215



NEUVOSTON ASETUS (ETY) N:o 1344/86, annettu 6 päivänä toukokuuta 1986, asetuksen (ETY) N:o 876/68 muuttamisesta tiettyjen maitotuotteiden tarjouskilpailulla vahvistettavien vientitukien osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1335/86(), ja erityisesti sen 17 artiklan 3 kohdan, ottaa huomioon komission ehdotuksen(), sekä katsoo, että asetuksessa (ETY) N:o 876/68(), sellaisena kuin se on viimeksi muutettuna asetuksella (ETY) N:o 2429/72(), annetaan yleiset säännöt maidon ja maitotuotteiden vientitukien vahvistamisesta ja niiden suuruuden tietyistä vahvistamisperusteista, ja asetuksen (ETY) N:o 804/68 17 artiklan 2 kohdan viimeisen muutoksen vuoksi on tarpeen mukauttaa asetusta (ETY) N:o 876/68, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 876/68 artikla seuraavasti:"5 a artikla Edellä 5 artiklaa ei sovelleta, kun tuen suuruus on vahvistettu tarjouskilpailulla." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä toukokuuta 1986. Neuvoston puolesta Puheenjohtaja P. H. van ZEIL () EYVL N:o L 148, 28.6.1968, s. 13 () EYVL N:o L 119, 8.5.1986, s. 19 () EYVL N:o C 85, 14.4.1986, s. 76 () EYVL N:o L 155, 3.7.1968, s. 1 () EYVL N:o L 264, 23.11.1972, s. 1
Neuvoston asetus (ETY) N:o 1449/86, annettu 13 päivänä toukokuuta 1986, riisin yhteisestä markkinajärjestelystä annetun asetuksen (ETY) N:o 1418/76 muuttamisesta



Virallinen lehti nro L 133 , 21/05/1986 s. 0001 - 0001

Suomenk. erityispainos Alue 3 Nide 20 s. 0231

Ruotsink. erityispainos Alue 3 Nide 20 s. 0231



NEUVOSTON ASETUS (ETY) N:o 1449/86, annettu 13 päivänä toukokuuta 1986, riisin yhteisestä markkinajärjestelystä annetun asetuksen (ETY) N:o 1418/76 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että asetuksen (ETY) N:o 1418/76(), sellaisena kuin se on viimeksi muutettuna asetuksella (ETY) N:o 1007/86(), 15 artiklan 1 kohdassa säädetään, että rikkoutuneiden riisinjyvien kynnyshinta lasketaan markkinointivuoden ensimmäisen kuukauden aikana voimassa olevan maissin kynnyshinnan tason mukaan, ja vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1355/86(), 5 artiklan 1 kohdassa säädetään, että maaliskuussa voimassa olevaa maissin kynnyshintaa sovelletaan seuraavan markkinointivuoden heinä-, elo- ja syyskuun aikana; tämän vuoksi olisi säädettävä rikkoutuneiden riisinjyvien kynnyshinnan laskentamenetelmään tehtävästä mukautuksesta, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1418/76 15 artiklan 1 kohta seuraavasti: "1. Yhteisössä vahvistetaan vuosittain seuraavaksi markkinointivuodeksi rikkoutuneiden riisinjyvien kynnyshinta, jonka suuruus on 130-140 prosenttia kyseisenä markkinointivuonna voimassa olevasta maissin kynnyshinnasta ilman kuukausittaisia korotuksia." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä toukokuuta 1986. Neuvoston puolesta Puheenjohtaja W. F. van EEKELEN () EYVL N:o C 53, 7.3.1986, s. 15 () Lausunto on annettu 17 päivänä huhtikuuta 1986. () EYVL N:o C 118, 20.5.1986, s. 1 () EYVL N:o L 166, 25.6.1976, s. 1 () EYVL N:o L 93, 9.4.1986, s. 3 () EYVL N:o L 281, 1.11.1975, s. 1 () EYVL N:o L 118, 7.5.1986, s. 1
Neuvoston asetus (ETY) N:o 1651/86, annettu 26 päivänä toukokuuta 1986, oliiviöljyn kulutusta yhteisössä edistämään tarkoitettujen toimien yleisistä soveltamissäännöistä annetun asetuksen (ETY) N:o 1970/80 muuttamisesta



Virallinen lehti nro L 145 , 30/05/1986 s. 0010 - 0010

Suomenk. erityispainos Alue 3 Nide 21 s. 0069

Ruotsink. erityispainos Alue 3 Nide 21 s. 0069



NEUVOSTON ASETUS (ETY) N:o 1651/86, annettu 26 päivänä toukokuuta 1986, oliiviöljyn kulutusta yhteisössä edistämään tarkoitettujen toimien yleisistä soveltamissäännöistä annetun asetuksen (ETY) N:o 1970/80 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1454/86(), ja erityisesti sen 11 artiklan 7 kohdan, ottaa huomioon komission ehdotuksen, sekä katsoo, että asetuksen (ETY) N:o 1970/80() 2 artiklassa säädetään, että komissio toimittaa neuvostolle tiedoksi ohjelman niistä edistämistoimista, jotka se aikoo toteuttaa seuraavan markkinointivuoden aikana; kokemus on osoittanut, että toiminnan tehokkuuden vuoksi on toisinaan suotavaa ulottaa kyseinen ohjelma useille markkinointivuosille; tämän vuoksi kyseinen asetus olisi muutettava, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1970/80 2 artikla seuraavasti: "Komissio toimittaa neuvostolle tiedoksi viimeistään 31 päivänä lokakuuta ohjelman niistä toimista, jotka se aikoo toteuttaa seuraavan markkinointivuoden tai seuraavien markkinointivuosien aikana." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä toukokuuta 1986. Neuvoston puolesta Puheenjohtaja G. BRAKS () EYVL N:o 172, 30.9.1966, s. 3025/66 () EYVL N:o L 133, 21.5.1986, s. 8 () EYVL N:o L 192, 26.7.1980, s. 5
Neuvoston asetus (ETY) N:o 1838/86, annettu 12 päivänä kesäkuuta 1986, hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 426/86 liitteen IV muuttamisesta



Virallinen lehti nro L 159 , 14/06/1986 s. 0001 - 0001

Suomenk. erityispainos Alue 3 Nide 21 s. 0094

Ruotsink. erityispainos Alue 3 Nide 21 s. 0094



NEUVOSTON ASETUS (ETY) N:o 1838/86, annettu 12 päivänä kesäkuuta 1986, hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 426/86 liitteen IV muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 () ja erityisesti sen 15 artiklan 3 kohdan, ottaa huomioon komission ehdotuksen, sekä katsoo, että mainitun asetuksen 15 artiklassa otetaan käyttöön tiettyjen tuotteiden tuontitodistusjärjestelmä; tätä järjestelmää olisi laajennettava koskemaan muita tuotteita, joista nykyisessä markkinatilanteessa on tullut erityisen arkoja, ON ANTANUT TÄMÄN ASETUKSEN: 1 artikla Lisätään liitteessä luetellut tuotteet asetuksen (ETY) N:o 426/86 liitteessä IV mainittuihin tuotteisiin. 2 artikla Tämä asetus tulee voimaan 16 päivänä kesäkuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 12 päivänä kesäkuuta 1986. Neuvoston puolesta Puheenjohtaja P. WINSEMIUS () EYVL N:o L 49, 27.2.1986, s. 1 LIITE >TAULUKON PAIKKA>
Neuvoston asetus (ETY) N:o 1985/86, annettu 24 päivänä kesäkuuta 1986, kuivarehualan yhteisestä markkinajärjestelystä annetun asetuksen (ETY) N:o 1117/78 muuttamisesta



Virallinen lehti nro L 171 , 28/06/1986 s. 0004 - 0004

Suomenk. erityispainos Alue 3 Nide 21 s. 0117

Ruotsink. erityispainos Alue 3 Nide 21 s. 0117



NEUVOSTON ASETUS (ETY) N:o 1985/86, annettu 24 päivänä kesäkuuta 1986, kuivarehualan yhteisestä markkinajärjestelystä annetun asetuksen (ETY) N:o 1117/78 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että kokemus on osoittanut, että asetuksessa (ETY) N:o 1117/78(), sellaisena kuin se on viimeksi muutettuna asetuksella (ETY) N:o 3768/85(), säädetty kiinteän tuen ja täydentävän tuen järjestelmä ei sovellu sellaisten kuivattuja rehuja jalostavien yritysten rakenteeseen eikä voimavaroihin, joilla on vaikeuksia tehdä sopimuksia suoraan useiden tuottajien kanssa; hallinnollisten asioiden hoitamiseksi moitteettomasti yritysten olisi sallittava tehdä hankintoja sellaisilta taloudellisilta toimijoilta, jotka voivat tarjota tietyt määritettävät takeet ja jotka ovat tehneet sopimuksia kuivattavien rehujen tuottajien kanssa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1117/78 6 artiklan 1 kohta seuraavasti: "1. Edellä 3 ja 5 artiklassa tarkoitettuja tukia myönnetään vain sellaisille 1 artiklassa tarkoitettuja tuotteita valmistaville jalostusyrityksille, jotka: a) tuottavat määritettävää vähimmäislaatua vastaavaa kuivattua rehua; b) täyttävät tarvittavat tukeen oikeuttavat edellytykset; ja c) kuuluvat ainakin yhteen seuraavista ryhmistä: P ovat tehneet sopimuksia kuivattavien rehujen tuottajien kanssa, P ovat jalostaneet oman satonsa tai, kun kyseessä on ryhmittymä, sen jäsenten sadot, P ovat tehneet hankintojaan sellaisilta luonnollisilta henkilöiltä tai oikeushenkilöiltä, jotka tarjoavat tietyt määritettävät takeet ja ovat tehneet sopimuksia kuivattavien rehujen tuottajien kanssa. Nämä tuet maksaa se jäsenvaltio, jonka alueella kuivatut rehut on tuotettu." 2 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Sitä sovelletaan 1 päivästä toukokuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä kesäkuuta 1986. Neuvoston puolesta Puheenjohtaja G. BRAKS () Lausunto on annettu 13 päivänä kesäkuuta 1986. () EYVL N:o L 142, 30.5.1978, s. 1 () EYVL N:o L 362, 31.12.1985, s. 8